《厓门夜泊》
明代·黄光宗

海门潮落野烟深，日暮舟维古木林。碣断孤陵人已远，花残荒殿客初寻。

凄声是处传宵柝，怨杵谁家捣暮砧。十载飘零今泊此，不禁怀古动悲吟。

作者简介：黄光宗，字爰毅。新会人。明神宗万历间人。年十七即弃举子业，寄情山水，与从兄石唱和。著有《雪亭集》。事见明黄淳《厓山志》卷六、清顾嗣协《冈州遗稿》卷六。